הרגימנט המרסיאני

הרגימנט המרסיאני (באנגלית: Mercian Regiment) הוא רגימנט חיל רגלים בצבא הבריטי. הרגימנט הוקם ב-1 בספטמבר 2007 על בסיס שלושה רגימנטים היסטוריים שפורקו וסופחו לתוכו. הרגימנט מזוהה עם מרכז אנגליה ומגייס את חייליו מחמשת המחוזות של ממלכת מרסיה ההיסטורית שעל שמה נקרא, שיוכו של הרגימנט לאזור זה מקנה לו את הכינוי "חיל הרגלים של לב אנגליה".

==מבנה הרגימנט==
* הגדוד הראשון (לשעבר 'רגימנט צ'שייר') - חי"ר ממוכן, תחת פיקוד מבצעי של צוות קרב חטיבת השריון ה-12.
* הגדוד השני (לשעבר 'רגימנט ווסטרשייר ויערני שרווד') - חי"ר קל, תחת פיקוד מבצעי של צוות קרב החטיבה הקלה הרביעית.
* הגדוד הרביעי - מילואים.
הגדוד השלישי (לשעבר 'רגימנט סטפורדשייר') פורק מספר חודשים לאחר הקמת הרגימנט.

==היסטוריה==
חיילי הרגימנט ה-95 (דרבישייר) ב[[מלחמת קרים, 1856.]]
חיילי הגדוד הראשון של רגימנט צ'שייר חוצים את הריין, [[1944]]
חיילי הרגימנט המרסיאני צועדים בעיירה אשבורן, [[2010.]]
חיילי הרגימנט המרסיאני באימון, 2015.

===רגימנט צ'שייר===
רגימנט צ'שייר (באנגלית: Cheshire Regiment) נוסד בשנת 1689 על ידי דוכס נורפק, לאורך כ-300 שנות קיומו נודע בתור רגימנט הרגלים ה-22 עם השיוך לאזור צ'שייר וב-1881 קיבל את השם 'רגימנט צ'שייר'. בהיותו אחד הרגימנטים הוותיקים בצבא הבריטי עד שאוחד לתוך הרגימנט המרסיאני ב-2007, לקח הרגימנט חלק במערכות והמלחמות השונות שבהן היה מעורב הצבא ובעיקרן העימותים של האימפריה הבריטית ומלחמות העולם. הרגימנט היה אחד מחמשה רגימנטים רגליים בלבד שלא אוחדו או סופחו מעולם עד לסיפוחו ב-2007 (כל אלו אוחדו מאז גם הם לתוך רגימנטים מאוחדים).

===רגימנט ווצ'סטרשייר ויערני שרווד===
רגימנט ווצ'סטרשייר ויערני שרווד (באנגלית: The Worcestershire and Sherwood Foresters Regiment) נוסד בשנת 1970 על ידי איחוד שני הרגימנטים המרכיבים את שמו. לאורך ההיסטוריה שלו, שירת הרגימנט בין היתר בכוחות הבריטיים בגרמניה ובקפריסין, בשנת 2004 לקח חלק בפעילות מבצעית כחלק ממלחמת אפגניסטן.
* רגימנט ווצ'סטרשייר (באנגלית: The Worcestershire Regiment) הוקם בשנת 1881 כחלק ממהלך סידור מחדש של רגימנטים רבים בצבא הבריטי.
** הרגימנט הרגלי ה-29 (ווסטרשייר) - התקיים בין 1694 עד לאיחודו לתוך רגימנט ווצ'סטרשייר ב-1881.
** הרגימנט הרגלי ה-36 (הרפורדשייר) - התקיים בין 1701 עד לאיחודו לתוך רגימנט ווצ'סטרשייר ב-1881.
* רגימנט יערני שרווד (רגימנט דרבישייר) (באנגלית: The Sherwood Foresters (Derbyshire Regiment)) הוקם בשנת 1881
** רגימנט הרגלי ה-45 (יערני שרווד) - התקיים בין 1741 עד לאיחודו לתוך רגימנט יערני שרווד ב-1881.
** הרגימנט הרגלי ה-95 (דרבישייר) - התקיים בין 1823 עד לאיחודו לתוך רגימנט יערני שרווד ב-1881, הוא מוכר במיוחד עבור לחימתו במלחמת קרים והמרד ההודי הגדול.

===רגימנט סטפורדשייר (של נסיך ויילס)===
רגימנט סטפורדשייר (באנגלית: Staffordshire Regiment (Prince of Wales')) נוסד בשנת 1959 על ידי איחוד שני הרגימנטים דרום סטפורדשייר וצפון סטפורדשייר. הרגימנט הוצב לפרקי זמן ארוכים בצפון אירלנד לאורך שנות ה-70 ומחצית שנות ה-80, ב-1990 נלחם הרגימנט במלחמת המפרץ תחת פיקוד חטיבת השריון השביעית, ובשנות האלפיים לקח חלק במלחמת קוסובו ולאחר מכן בפלישה לעיראק ב-2005. הרגימנט פורק ב-2007 וסופח לתוך הרגימנט המרסיאני.
* רגימנט דרום סטפורדשייר (באנגלית: The South Staffordshire Regiment) נוסד בשנת 1881 על ידי איחוד הרגימנט הרגלי ה-38 וה-80, מיד עם הקמתו נשלח לצפון אפריקה כחלק מהמלחמה המהדית ולאחריה לקח חלק במלחמת הבורים בדרום אפריקה. במהלך מלחמות העולם התרחב הרגימנט משמעותית וגדודיו נשלחו במסגרות שונות להילחם במערכות והחזיתות העיקריות. הרגימנט אוחד ב-1959 עם רגימנט צפון סטפורדשייר לתוך רגימנט סטפורדשייר.
** הרגימנט הרגלי ה-38 (סטפורדשייר הראשון) - התקיים בין 1705 עד לאיחודו לתוך רגימנט דרום סטפורדשייר ב-1881.
** הרגימנט הרגלי ה-80 (מתנדבי סטפורדשייר) - התקיים בין 1793 עד לאיחודו לתוך רגימנט דרום סטפורדשייר ב-1881.
* רגימנט רגימנט צפון סטפורדשייר (של נסיך ויילס) (באנגלית: The North Staffordshire Regiment (Prince of Wales's)) נוסד ב-1881 על ידי איחוד הרגימנט הרגלי ה-64 וה-98, הוא אוחד ב-1959 עם רגימנט דרום סטפורדשייר לתוך רגימנט סטפורדשייר.
** הרגימנט הרגלי ה-64 (סטפורדשייר השני) - התקיים בין 1756 עד לאיחודו לתוך רגימנט צפון סטפורדשייר ב-1881.
** הרגימנט הרגלי ה-98 (של נסיך ויילס) - התקיים בין 1824 עד לאיחודו לתוך רגימנט צפון סטפורדשייר ב-1881.

==התפתחות הרגימנט==
<center>
{| class="wikitable"
|-style="text-align: center; background: #F08080;"
| align="center" colspan="5"|תרשים התפתחות הרגימנט
|-
| width="10%" rowspan="12" align="center" | הרגימנט המרסיאני
| width="30%" rowspan="1" colspan="2" align="center"| רגימנט צ'שייר
| width="15%" align="center"| הרגימנט הרגלי ה-22 (צ'שייר)
|-
| width="15%" rowspan="4" align="center"| רגימנט ווסטרשייר ויערני שרווד
| width="15%" rowspan="2" align="center"| רגימנט ווסטרשייר
| width="15%" align="center"| הרגימנט הרגלי ה-29 (ווסטרשייר)
|-
| width="15%" align="center"| הרגימנט הרגלי ה-36 (הרפורדשייר)
|-
| width="30%" rowspan="2" colspan="1" align="center"| יערני שרווד(רגימנט דרבישייר)
| width="15%" align="center"| רגימנט הרגלי ה-45 (יערני שרווד)
|-
| width="15%" align="center"| הרגימנט הרגלי ה-95 (דרבישייר)
|-
| width="15%" rowspan="4" align="center"| רגימנט סטפורדשייר (של נסיך ויילס)
| width="15%" rowspan="2" align="center"| רגימנט דרום סטפורדשייר
| width="15%" align="center"| הרגימנט הרגלי ה-38 (סטפורדשייר הראשון)
|-
| width="15%" align="center"| הרגימנט הרגלי ה-80 (מתנדבי סטפורדשייר)
|-
| width="15%" rowspan="2" align="center"| רגימנט צפון סטפורדשייר(של נסיך ויילס)
| width="15%" align="center"| הרגימנט הרגלי ה-64 (סטפורדשייר השני)
|-
| width="15%" align="center"| הרגימנט הרגלי ה-98 (של נסיך ויילס)
|-
|}
</center>

==מסורת==
הרגימנט ממשיך לשמר מסורות ופריטי לבוש ייחודיים אשר ירש מהרגימנטים ההיסטוריים המרכיבים אותו.
* צבע מכפלת - חום בהיר (Buff) כנהוג ברגימנט צ'שייר (צבע המכפלת מופיע רק במדים הייצוגיים).
* סמל הצווארון - סמל עלה אלון ובלוט מעל למוטו "יציב" (Firm) כנהוג ברגימנט צ'שייר.
* סמל זרוע - סמל "קשר סטפורד" (קשר בוהן פשוט הדומה בצורתו לבייגלה) כנהוג ברגימנט סטפורדשייר.
* דרגות קצונה - סיכות המתכת של דרגות הקצונה צבועים בגוון ארד כנהוג ברגימנט צפון סטפורדשייר.
* חגורת אורווה - חום בהיר (Buff) כנהוג ברגימנט צ'שייר.

==קישורים חיצוניים==

* [https://www.army.mod.uk/who-we-are/corps-regiments-and-units/infantry/mercian-regiment/ עמוד הרגימנט] באתר משרד הביטחון הבריטי.

המרסיאני
קטגוריה:יחידות רגלים בריטיות